Document ID: 32005D0723

ROZHODNUTIE KOMISIE
zo 14. októbra 2005
o programoch eradikácie a monitorovania chorôb zvierat, určitých prenosných spongiformných encefalopatií (PSE) a prevencie zoonóz, ktoré spĺňajú podmienky na získanie finančného príspevku od Spoločenstva v roku 2006
[oznámené pod číslom K(2005) 3922]
(2005/723/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 24 ods. 5 a článok 32,
keďže:
(1)
Určité členské štáty predložili Komisii programy eradikácie a monitorovania chorôb zvierat, programy kontrol zameraných na prevenciu zoonóz a programy eradikácie a monitorovania určitých prenosných spongiformných encefalopatií (PSE), na ktoré majú záujem získať od Spoločenstva finančný príspevok.
(2)
V zmysle nariadenia Rady (ES) č. 1258/1999 zo 17. mája 1999 o financovaní spoločnej poľnohospodárskej politiky (2) sa majú programy eradikácie a monitorovania chorôb zvierat a zoonóz financovať v rámci Záručnej sekcie Európskeho poľnohospodárskeho usmerňovacieho a záručného fondu. Na účely finančnej kontroly sa majú uplatňovať články 8 a 9 uvedeného nariadenia.
(3)
V nariadení Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (3), sa ustanovujú pravidlá monitorovania a eradikácie PSE u hovädzieho dobytka, oviec a kôz.
(4)
Pri vypracúvaní zoznamov kontrol eradikácie a monitorovania chorôb zvierat, programov kontrol zameraných na prevenciu zoonóz a programov eradikácie a monitorovania určitých prenosných spongiformných encefalopatií (PSE), ktoré spĺňajú požiadavky na získanie finančného príspevku od Spoločenstva na rok 2006, a pri navrhovaní percentuálnej sadzby a maximálnej výšky príspevku pre každý program sa musí prihliadať na záujem Spoločenstva o každý program, dodržiavanie technických ustanovení príslušných veterinárnych právnych predpisov Spoločenstva a objem dostupných prostriedkov.
(5)
Členské štáty poskytli Komisii informácie, ktoré jej umožnili prehodnotiť záujem Spoločenstva, pokiaľ ide o poskytnutie finančného príspevku na programy na rok 2006.
(6)
Komisia posúdila každý predložený program z veterinárneho, ako aj finančného hľadiska a súhlasí so zaradením týchto programov do zoznamov programov, ktoré spĺňajú požiadavky na získanie finančného príspevku od Spoločenstva v roku 2006.
(7)
Vzhľadom na význam týchto programov z hľadiska ochrany verejného zdravia a zdravia zvierat, ako aj na ich záväzné uplatňovanie vo všetkých členských štátoch, pokiaľ ide o programy zamerané na PSE, by sa mal zabezpečiť najvhodnejší stupeň finančnej pomoci zo strany Spoločenstva.
(8)
Preto je vhodné prijať zoznam programov, ktoré spĺňajú požiadavky na získanie finančného príspevku Spoločenstva v roku 2006, a stanoviť navrhovanú mieru a maximálnu výšku týchto príspevkov.
(9)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
1. Programy eradikácie a monitorovania chorôb zvierat uvedené v prílohe I spĺňajú podmienky na získanie finančného príspevku Spoločenstva v roku 2006.
2. Navrhovaná percentuálna sadzba a maximálna výška finančného príspevku Spoločenstva pre každý program uvedený v odseku 1 sú stanovené v prílohe I.
Článok 2
1. Programy kontrol zameraných na prevenciu zoonóz uvedené v prílohe II spĺňajú podmienky na získanie finančného príspevku Spoločenstva v roku 2006.
2. Navrhovaná percentuálna sadzba a maximálna výška finančného príspevku Spoločenstva pre každý program uvedený v odseku 1 sú stanovené v prílohe II.
Článok 3
1. Programy na monitorovanie PSE (BSE a scrapie) uvedené v prílohe III spĺňajú podmienky na získanie finančného príspevku Spoločenstva v roku 2006.
2. Navrhovaná percentuálna sadzba a maximálna výška finančného príspevku Spoločenstva pre každý program uvedený v odseku 1 sú stanovené v prílohe III.
Článok 4
1. Programy na eradikáciu BSE uvedené v prílohe IV spĺňajú podmienky na získanie finančného príspevku Spoločenstva v roku 2006.
2. Navrhovaná percentuálna sadzba a maximálna výška finančného príspevku Spoločenstva pre každý program uvedený v odseku 1 sú stanovené v prílohe IV.
Článok 5
1. Programy na eradikáciu scrapie uvedené v prílohe V spĺňajú podmienky na získanie finančného príspevku Spoločenstva v roku 2006.
2. Navrhovaná percentuálna sadzba a maximálna výška finančného príspevku Spoločenstva pre každý program uvedený v odseku 1 sú stanovené v prílohe V.
Článok 6
Toto rozhodnutie je určené členským štátom.
V Bruseli 14. októbra 2005

Labels: 0
15
6